CELEX: 62012TN0561
Language: el
Date: 2012-12-19 00:00:00
Title: Υπόθεση T-561/12: Προσφυγή της 19ης Δεκεμβρίου 2012 — Beninca κατά Επιτροπής

16.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 46/23
            
         Προσφυγή της 19ης Δεκεμβρίου 2012 — Beninca κατά Επιτροπής
   (Υπόθεση T-561/12)
   2013/C 46/42
   Γλώσσα διαδικασίας: η αγγλική
   
      Διάδικοι
   
   
      Προσφεύγων: Jürgen Beninca (Φρανκφούρτη, Γερμανία) (εκπρόσωπος: C. Zschocke, lawyer)
   
      Καθής: Ευρωπαϊκή Επιτροπή
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση της Επιτροπής, της 9ης Οκτωβρίου 2012, περί απορρίψεως της προσβάσεως σε έγγραφο που προσκομίστηκε στο πλαίσιο διαδικασίας συγκεντρώσεως (Υπόθεση COMP/M.6166 — NYSE Euronext/Deutsche Börse) και
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής ο προσφεύγων προβάλλει τρεις λόγους ακυρώσεως.
   
               1)
            
            
               Κατά τον πρώτο λόγο δεν τυγχάνει εφαρμογής καμία από τις εξαιρέσεις που απαριθμούνται στο άρθρο 4 του Κανονισμού (ΕΚ) 1049/2001 (1). Τούτο αληθεύει ειδικότερα όσον αφορά τις εξαιρέσεις στις οποίες αναφέρθηκε η Επιτροπή στην απόφαση, ήτοι στο άρθρο 4, παράγραφος 3, δεύτερο εδάφιο και άρθρο 4, παράγραφος 2, πρώτη περίπτωση, του εν λόγω κανονισμού.
            
         
               2)
            
            
               Κατά τον δεύτερο λόγο σε περίπτωση που τυγχάνει εφαρμογής οποιαδήποτε από τις εν λόγω εξαιρέσεις, στην απόφαση δεν έχει αξιολογηθεί κατά πόσον είναι δυνατή τουλάχιστον μερική ή περιορισμένη πρόσβαση στο επίμαχο έγγραφο δυνάμει του άρθρου 4, παράγραφος 6, του Κανονισμού (ΕΚ) 1049/2001.
            
         
               3)
            
            
               Κατά τον τρίτο λόγο ο προσφεύγων έχει δικαίωμα προσβάσεως στο επίμαχο έγγραφο επειδή υφίσταται σημαντικό δημόσιο συμφέρον επιτάσσει να τεθεί στη διάθεσή του το επίμαχο έγγραφο.
            
         
      (1)  Κανονισμός (ΕΚ) 1049/2001, του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43)